b'\n_START_ARTICLE_\nSumatriptan\n_START_SECTION_\nKlini\xc4\x8dna uporaba\n_START_PARAGRAPH_\nSumatriptan lahko u\xc4\x8dinkovito prekine napad migrene ali glavobola v skupkih oziroma zmanj\xc5\xa1a njuno intenziteto. Naju\xc4\x8dinkovitej\xc5\xa1i je ob uporabi kmalu po nastopu bole\xc4\x8dine. Sumatriptan v obliki za injiciranje je u\xc4\x8dinkovitej\xc5\xa1i od drugih farmacevtskih oblik.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki, ki so se v klini\xc4\x8dnih raziskavah pojavili pri vsaj 2 odstotkih bolnikov z migreno in ki so uporabljalo tablete s 25 mg, 50 mg ali 100 mg sumatriptana, so bili zaznavne motnje (parestezije, ob\xc4\x8dutek hladu toplote) ter bole\xc4\x8dine in ob\xc4\x8dutek stiskanja (na primer v prsih). Vrtoglavica se je pojavljala pri manj kot 2\xc2\xa0% bolnikov, utrujenost pri 2\xe2\x80\x933\xc2\xa0% bolnikov in motnje spanca pri 2\xc2\xa0% bolnikov._NEWLINE_Po uporabi sumatriptana v obliki injekcij ali tablet so poro\xc4\x8dali tudi o hudih ne\xc5\xbeelenih u\xc4\x8dinkih na srce, ki so lahko bili tudi smrtni. Med drugim so poro\xc4\x8dali o angiospazmu ven\xc4\x8dnih \xc5\xbeil, prehodnih ishemi\xc4\x8dnih spremembah na EKG-ju, angini pektoris in miokardnem infarktu. _NEWLINE_Visoki odmerki sumatriptana lahko povzro\xc4\x8dijo sulfhemoglobinemijo, redko motnjo, pri kateri se kri zaradi nalaganja \xc5\xbevepla v rde\xc4\x8dih krvni\xc4\x8dkah obarva zelenkasto\xc4\x8drno.'